สิ่งที่คุณต้องรู้เกี่ยวกับการดอนทรัพย์สินอย่างมีประสิทธิภาพ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ธีระ ภู่ตระกูล
หนังสือแสดงเจตนาครั้งสุดท้าย (Living wills) และการมอบอำนาจในการดูแลสุขภาพ (Healthcare proxies) 
การที่คุณระบุความต้องการเกี่ยวกับการรักษาสุขภาพของคุณให้คนอื่นทราบจะเป็นการป้องกันไม่ให้เกิดความเจ็บปวดในอนาคต หนังสือแสดงเจตนาครั้งสุดท้าย (หรือคำสั่งล่วงหน้าสำหรับการรักษาพยาบาล) คือเอกสารที่ระบุความต้องการหรือไม่ต้องการของคุณในการดำเนินการรักษาเพื่อรั้งชีวิตของคุณ ในโอกาสที่คุณป่วยอย่างร้ายแรงและไม่สามารถจะสื่อความต้องการของคุณได้ ในประเทศที่พัฒนาแล้ว อาทิ สหรัฐอเมริกา มลรัฐส่วนมากจะมีข้อกำหนดเกี่ยวกับหนังสือดังกล่าว โดยระบุช่วงเวลาที่จะมีผลบังคับใช้ (อาทิ เมื่อบุคคลดังกล่าวมีชีวิตเหลือน้อยกว่า 6 เดือน) กฎหมายของมลรัฐอาจจะจำกัดการแซกแซงทางแพทย์ที่อาจจะระบุไว้ในเอกสารดังกล่าว สภาพของคุณและข้อกำหนดในเอกสารของคุณจะขึ้นอยู่กับการตีความ สถาบันแต่ละแห่งและแพทย์แต่ละคน อาจจะตีความแตกต่างกันไป
ผลคือในบางครั้งอาจจะมีการไม่ปฏิบัติตามหนังสือแสดงเจตนาครั้งสุดท้ายของคุณ อย่างไรก็ตาม ความต้องการของผู้ป่วยจะได้รับการพิจารณาอย่างจริงจัง และคำสั่งล่วงหน้าสำหรับการรักษาพยาบาลก็จะเป็นวิธีที่ดีที่สุดวิธีหนึ่งในการแจ้งความประสงค์เกี่ยวกับการรักษาพยาบาลของคุณในโอกาสที่คุณไม่สามารถจะชี้แจงได้ เป็นการเพิ่มโอกาสให้เกิดการปฏิบัติตามคำสั่งของคุณหากคุณมีผู้แทนที่จะช่วยผลักดัน คุณสามารถระบุชื่อของผู้แทนดังกล่าวในเอกสารคำสั่งการรักษาพยาบาลหรือในเอกสารมอบอำนาจทางการแพทย์ คุณจะลงนามในเอกสารที่คุณระบุชื่อบุคคลที่คุณไว้ใจให้เป็นตัวแทนของคุณในการตัดสินใจเกี่ยวกับวิธีการรักษาพยาบาลคุณ ในโอกาสที่คุณไม่สามารถจะดำเนินการเองได้ คำสั่งทางการแพทย์จะมีผลบังคับใช้ในทุกกรณีที่คุณไม่สามารถจะดำเนินการได้ด้วยตนเอง ไม่เพียงแต่ในกรณีที่คุณใกล้จะเสียชีวิตเท่านั้น คุณควรจะเลือกผู้แทนที่จะดูแลทางการแพทย์อย่างรอบคอบ บุคคลดังกล่าวควรจะสามารถปฏิบัติได้ ดังนี้ เข้าใจข้อมูลทางการแพทย์ที่สำคัญเกี่ยวกับการรักษาพยาบาลของคุณ สามารถควบคุมสติในการตัดสินใจยากๆ และปกป้องผลประโยชน์และความต้องการของคุณในการตัดสินใจดังกล่าว
สิ่งสำคัญของการมอบอำนาจ เมื่อคุณไม่สามารถจะควบคุมการเงินของคุณ คุณควรจะมีคนที่คุณไว้ใจดำเนินการแทน 
ไม่มีใครที่จะมีภูมิคุ้มกันจากความแก่ชราหรือการเสียความสามารถที่จะไตร่ตรองได้อย่างชัดเจน และคุณก็ไม่มีวันที่จะปลอดภัยจากวิกฤตทางสุขภาพต่างๆ ที่อาจจะทำให้คุณไม่สามารถบริหารการเงินของคุณได้ อาทิ การจ่ายบิลทั่วไป การบริหารการลงทุนและการตัดสินใจสำคัญเกี่ยวกับการเงินของคุณ การที่คุณมอบอำนาจให้กับบุคคลที่คุณไว้ใจ (หรือเรียกกันว่า ตัวแทน หรือ ทนาย “Attorney in fact”) ที่จะเข้ามาบริหารการเงินของคุณในโอกาสที่คุณไม่สามารถจะดำเนินการได้เอง ตัวแทนของคุณจะมีอำนาจในการลงนามแทนคุณและได้รับความไว้วางใจจากคุณ กล่าวคือ บุคคลดังกล่าวต้องปฏิบัติในทางที่คุณได้รับประโยชน์มากที่สุดตลอดเวลาและตามความต้องการของคุณ มีการมอบอำนาจหลายรูปแบบแต่ในการวางแผนการบริหารทรัพย์สินมีอยู่สองประเภทที่คุณควรจะทราบ
ประเภทแรก คือ Springing power of attorney ซึ่งจะมีผลบังคับใช้เมื่อถึงเวลาที่คุณระบุไว้ โดยส่วนมากจะเป็นช่วงที่คุณไม่สามารถดำเนินการได้เอง ซึ่งจะหมายความว่าผู้แทนของคุณจะไม่สามารถดำเนินการใดๆ จนกว่าจะมีใบรับรองแพทย์และในบางครั้งคำสั่งศาลเพื่อจะพิสูจน์ว่าคุณอยู่ในสภาพที่ไม่สามารถจะตัดสินใจด้วยตนเองได้ อีกประเภทหนึ่ง คือ Durable power of attorney ซึ่งจะมีผลบังคับใช้ในทันทีและผู้แทนคุณไม่จำเป็นต้องพิสูจน์สมรรถภาพของคุณในการที่จะลงนามแทนคุณ
ที่ปรึกษากฎหมายจะสามารถช่วยคุณในการเลือกประเภทของการมอบอำนาจที่เหมาะสมกับสภาพการณ์ของคุณ อย่างไรก็ตามคุณควรจะดำเนินการเลือกผู้แทนของคุณให้เรียบร้อย ผู้แทนของคุณควรจะเป็นบุคคลที่มีความสามารถไว้ใจได้พร้อมที่รับภาระต่างๆ ของคุณและมีสถานะการเงินที่มั่นคง หากคุณเลือกญาติหรือเพื่อนให้เป็นตัวแทนคุณ คุณคงไม่ต้องจ่ายค่าบริการแต่หากคุณระบุตัวแทนเป็น ธนาคาร ที่ปรึกษากฎหมาย หรือบุคคลอื่นๆ คุณจะต้องเจรจาค่าตอบแทนให้เรียบร้อย ซึ่งอาจจะเป็นค่าธรรมเนียมรายชั่วโมง จนถึงส่วนแบ่งจากทรัพย์สินของคุณต่อปี หากคุณประสบกับปัญหาที่ไม่สามารถจะดำเนินชีวิตได้ด้วยตนเองและไม่ได้มอบอำนาจให้กับใคร ศาลจะเป็นผู้แต่งตั้งผู้ดูแลให้กับคุณ ขั้นตอนนี้อาจทำให้ครอบครัวของคุณมีค่าใช้จ่ายมากและบุคคลที่ศาลแต่งตั้งอาจเป็นบุคคลที่คุณอาจไม่ได้เลือก 
อ่านต่อสัปดาห์หน้า